tartuNLP/wikipedia-smugri-20251201 huggingface dataset:
Vesa Veijalainen

Vesa Veijo Veijalainen (s. 25. helmikuuta 1942 Kuopio) on suomalainen näyttelijä. Hän on työskennellyt muun muassa Kuopion kaupunginteatterissa ja Tampereen Teatterissa. Teatterityön ohella hän on tulkinnut useita sivurooleja suomalaisissa elokuva- ja televisiotuotannoissa.
Elämä ja ura.
Veijalainen syntyi toimistopäällikkö Veijo Antero Veijalaisen ja Aino Liisa Veijalaisen (o.s. Pöllänen) perheeseen jatkosodan aikana. Hän suoritti Suomen Teatterikoulun vuosina 1963–1966. Jatko-opintoja hän suoritti muun muassa Englannissa, Yhdysvalloissa, Kiinassa ja Venäjällä. Ammattiuransa Veijalainen aloitti Joensuun kaupunginteatterissa, jossa hän työskenteli vuodesta 1966 vuoteen 1971. Hän näytteli Kuopion kaupunginteatterissa 1971–1981 ja edelleen 1983–1985. Välissä hän poikkesi Turun kaupunginteatterissa vuosina 1981–1983. Vuonna 1985 Veijalainen kiinnitettiin Tampereen Teatteriin. Hänen työskentelykieliinsä lukeutuu muun muassa venäjä.
Vuosina 1990 ja 1991 Veijalainen oli apulaisohjaajana Yle TV2:lla. Vuosina 1996–1998 hän opetti näyttämötaidetta Petroskoissa.
Vesa Veijalaisen näyttämötöihin kuuluu muun muassa McMurphyn osa näytelmässä "Käenpesä", Boris "Ukonilmassa" ja Mikko "Jääkärin morsiamessa". Valkokankaalla hän on näytellyt sivuosia muun muassa Mikko Niskasen elokuvissa. Virke Lehtisen ohjaamassa fiktioelokuvassa "Kolme miestä" hänellä oli Antti Parviaisen rooli. Veijalainen on näytellyt sivurooleja niin ikään useissa televisiotuotannoissa, kuten Yle TV2:n suositussa "Metsolat"-draamasarjassa.
Vuonna 1971 Vesa Veijalaiselle myönnettiin Jokamies-patsas. Vuonna 1980 hän sai Minna-tunnustuksen.
Veijalainen avioitui Maiju Veijalaisen (alkuaan Marja-Liisa Hovi, s. 6. huhtikuuta 1944 Tampere) kanssa vuonna 1965. Vuonna 2000 hän avioitui Venla Karkolan kanssa. Veijalainen harrastaa muun muassa kullankaivuuta.
Israelin filharmoninen orkesteri

Israelin filharmoninen orkesteri () on Israelissa toimiva sinfoniaorkesteri. Puolanjuutalainen viulisti Bronisław Huberman perusti sen vuonna 1936; alun perin Palestiinan sinfoniaorkesterina tunnettu kokoonpano debytoi Tel Avivissa tuon vuoden joulukuun 26. päivänä. 
Orkesterin musiikillinen johtaja on kapellimestari Zubin Mehta. Aiemmin orkesteria on johtanut muiden muassa Leonard Bernstein.
Golden Globe 2004

Golden Globe 2004&lt;br&gt;
25. tammikuuta 2004
Paras draamaelokuva: &lt;br&gt;
Paras musikaali- tai komediaelokuva: &lt;br&gt;
Lost in Translation
Paras draamasarja: &lt;br&gt;
24
Paras musikaali- tai komediasarja: &lt;br&gt;
Konttori
Paras minisarja tai televisioelokuva: &lt;br&gt;
Angels in America
Golden Globe 2004 oli järjestyksessään 61. Golden Globe -palkintogaala, jossa jaettiin palkintoja vuoden 2003 elokuville ja televisiosarjoille. Gaala järjestettiin Beverly Hilton -hotellissa Los Angelesissa, Kaliforniassa, Yhdysvalloissa 25. tammikuuta 2004.
Voittajat ja ehdokkaat.
Elokuvat.
Voittajat on listattu ensimmäisenä ja lihavoitu.
Aiheesta muualla.
IMDb: Golden Globes, USA: 2004
David Backes

David Anthony Backes (s. 1. toukokuuta 1984 Minneapolis, Minnesota, Yhdysvallat) on yhdysvaltalainen entinen jääkiekkoilija, pelipaikaltaan keskushyökkääjä.
Ura.
Seuraura.
Backes pelasi kolme kautta Spring Lake Parkin High Schoolissa valmistuen vuonna 2002. Vuonna 2002 Backes palkittiin Minnesota Mr. Hockey-palkinnolla, joka annetaan osavaltion vuoden lukiolaispelaajalle. Hän pelasi USHL-sarjaa Lincoln Starsissa kaudella vuosina 2001–2003. Jälkimmäisellä kaudella 2002–2003 Backes voitti USHL:n mestaruuden Clark Cupin ja valittiin ensimmäiseen tähdistökentälliseen. St. Louis Blues varasi hänet toisella kierroksella 62. pelaajana . 
Vuodet 2003–2006 Backes kävi Minnesota Staten yliopistoa. Hänet valittiin siellä kolmannen kautensa päätteeksi WCHA:n toiseen tähdistökentälliseen ja lännen toiseen All American -tähdistöön.
St. Louis nosti Backesin NHL-joukkueen kokoonpanoon joulukuussa 2006 otteluun Pittsburgh Penguinsia vastaan. Hän sai ottelussa ensimmäisen syöttöpisteensä. Seuraavassa pelissä Los Angeles Kingsiä vastaan Backes teki ensimmäisen NHL-maalinsa. Hän pelasi osan kaudesta 2006–2007 Peoria Rivermenissä. Kaudella 2007–2008 Backes teki 31 tehopistettä. Kauden jälkeen hän teki kolmen vuoden ja 7,5 miljoonan dollarin sopimuksen Vancouver Canucksin kanssa. St. Louis käytti kuitenkin etuosto-oikeuttaan ja teki Backesin kanssa samanlaisen, vuoteen 2011 asti ulottuneen sopimuksen. Backes teki neljä maalia Detroit Red Wingsiä vastaan huhtikuussa 2009 St. Louisin voittaessa ottelun 5–4. Backes teki kaudella 2008–2009 uransa ennätyspisteet, 31+23=54.
Backes teki kaudella 2009–2010 47 pistettä, mutta St. Louis ei selviytynyt pudotuspeleihin. Hänet nimettiin kesken kauden joukkueen varakapteeniksi, kun Keith Tkachuk jätti tehtävän. Marraskuussa 2010 Backes teki St. Lousin kanssa viisivuotisen, 22,5 miljoonan dollarin arvoisen sopimuksen, joka pitänee hänet St. Louisissa kevääseen 2016. Tammikuussa 2011 hänet nimettiin un. Backes teki kaudella 2010–2011 82 runkosarjaottelussa ennätyspisteet 31+31=62, joilla hän oli seuran paras pistemies. Ennen kauden 2011–2012 alkua hänet nimettiin joukkueensa kapteeniksi.
Maajoukkueura.
Backes edusti Yhdysvaltain jääkiekkomaajoukkuetta vuoden 2007 ja 2008 maailmanmestaruuskilpailuissa. 2007 hän teki maalin ja syötti kaksi ja vuonna 2008 hän sai yhden syöttöpisteen. Hän pelasi myös vuoden 2009 MM-kilpailuissa. Backes edusti Yhdysvaltoja Vancouverin talviolympialaisissa vuonna 2010, saavuttaen hopeaa. Backes muistetaan myös 2008 MM-kisoista, jossa Suomen ja USA:n välisessä alkusarjan ottelussa Backes ja Anssi Salmela tappelivat Dustin Brownin taklattua Jussi Jokisen selästä päin laitaa ottelun päätösvihellyksen jälkeen.
Muuta.
Backesin high schoolin, Spring Lake Parkin, Panthers-jääkiekkojoukkue on "jäädyttänyt" hänen pelinumeronsa viisi Fogerty Arenan kattoon.
Jevgeni Medvedev

Jevgeni Vladimirovitš Medvedev (, s. 27. elokuuta 1982 Tšeljabinsk, Venäjän SFNT, Neuvostoliitto) on venäläinen jääkiekkoilija, pelipaikaltaan puolustaja. Medvedev pelaa Philadelphia Flyersissa, johon teki ensimmäisen NHL-sopimuksensa. Aiemmin hän pelasi Ak Bars Kazanissa kahdeksan kautta, jossa hän voitti voitti Gagarin Cupin kausina 2009 ja 2010.
Medvedev on voittanut Venäjän maajoukkueessa kaksi maailmanmestaruutta. Hän on edustanut maataan neljästi MM-kisoissa ja kerran olympialaisissa.
Ash (yhtye)

Ash on Pohjois-Irlannissa vuonna 1992 perustettu vaihtoehtorock-yhtye, jonka muodostavat Tim Wheeler (laulu, kitara), Mark Hamilton (basso) sekä Rick McMurray (rummut). Yhtyeen nuorin sekä ainoa naisjäsen Charlotte Hatherley (kitara, piano, taustalaulu), joka liittyi yhtyeen kokoonpanoon 1997 jätti yhtyeen vuonna 2006, jotta voisi keskittyä soolouraansa.
Lärbro

Lärbro on taajama ja entinen Ruotsin kunta Gotlannin kunnassa samannimisen saaren pohjoisosassa. Lärbron taajaman pinta-ala on 1,17 neliökilometriä. Asukkaita taajamassa on 484 (31.12.2010).
Lärbrosta on matkaa Visbyn lentoasemalle 29,3 kilometriä. Linnuntietä kylästä on matkaa Storugnsiin 4,2 km, Vägumeen 4,2 km, Kappelshamniin 7,4 km, Näriin 7,4 km ja Sliteen 7,5 km. Vuosina 1921–1960 Lärbrosta pääsi junalla Tingstäden ja Väskinden kautta Gotlannin keskukseen, Visbyhyn.
Lärbro oli vuosina 1952–1970 oma kuntansa. Tuolloin siihen kuuluivat aikaisemmat Lärbron, Hallin, Hangvarin ja Hellin kunnat. Vuonna 1971 kaikki Gotlannissa olleet kunnat yhdistettiin nykyiseksi koko saaren käsittäväksi kunnaksi.
Lärbron nähtävyyksiin kuuluu esimerkiksi osittain 1200-luvulla rakennettu kirkko. Se on yksi Gotlannin suurimmista.
Guinean jalkapallomaajoukkue

Guinean jalkapallomaajoukkue edustaa Guineaa jalkapallon miesten maajoukkuekilpailuissa. Sitä hallinnoi Guinean jalkapalloliitto. 
Guinean maajoukkue ei ole selviytynyt kertaakaan MM-kilpailujen lopputurnaukseen. Olympiakisojen jalkapalloturnauksessa Guinea on esiintynyt Méxicossa 1968. Se voitti alkulohkon ottelussa Kolumbian 3–2, mutta hävisi Meksikolle ja Ranskalle, jääden lohkonsa viimeiseksi.
Guinea esiintyi Afrikan-mestaruuskilpailujen lopputurnauksessa ensimmäisen kerran Sudanissa 1970, jolloin se putosi jatkosta ensimmäisellä kierroksella. Etiopian kisoissa 1976 Guinea saavutti hopeaa. Se pelasi neljän maan loppusarjassa ensin 1–1-tasapelin Nigerian kanssa ja voitti Egyptin 4–2. Ratkaisevassa ottelussa Guinea pelasi 1–1-tasapelin mestaruuden voittaneen Marokon kanssa. Afrikan-mestaruuskilpailujen puolivälieriin Guinea on selviytynyt Tunisiassa 2004, Egyptissä 2006, Ghanassa 2008 ja Päiväntasaajan Guineassa 2015.
Elämän vonkamies

Elämän vonkamies on Mikko Niskasen ohjaama elokuva vuodelta 1986. Elokuva perustuu kirjailija Kalle Päätalon omaelämäkerrallisen "Iijoki-sarjan" kolmeen ensimmäiseen romaaniin. Elokuva on esitetty myös 8-osaisena televisiosarjana muutamia kertoja.
Juoni.
Nuoren Kalle-pojan (Teuvo Remes, Tapio Remes) kehityskertomuksen tapahtumat sijoittuvat 1920–30-luvun Koillismaalle, Herkko-isän (Martti Kainulainen) ja Riitu-äidin (Pirjo Leppänen) Iijoen törmälle rakentamaan kotitaloon ja tukkityömaille, missä Herkko ja myöhemmin myös Kalle isänsä sairastuttua työskentelee.
Vastaanotto.
Kriitikon mukaan uransa viime metreillä olevan Niskasen elokuvan draama jää vaille lakipistettä, mutta elävänä se pysyy Niskasen taitavan ja rohkean henkilöohjauksen ansiosta.
Palkinnot.
Pirjo Leppänen sai roolistaan parhaan naispääosan Jussi-palkinnon.
Aleksi Rantanen

Aleksi Rantanen (s. 1991) on hämeenlinnalainen näyttelijä. Rantanen on näytellyt elokuvassa "Ystäväni Henry" ja lyhytelokuvassa "Jumalan hampaat". Rantanen opiskeli Hämeenlinnan yhteiskoulun lukiossa ja jatkoi näyttelemistä harrastelijateattereissa.
Hemse

Hemse on taajama Gotlannin kunnassa samannimisen saaren eteläosassa, Ruotsissa. Pinta-alaa Hemsellä on 2,11 neliökilometriä. Asukkaita alueella on 1 715 (31.12.2010). Hemse on Gotlannin toiseksi suurin asutuskeskittymä Visbyn jälkeen.
Hemsestä on matkaa Visbyn lentoasemalle 47,8 kilometriä. Linnuntietä kylästä on matkaa Alvaan 2,1 km ja Ekeen 7,5 km.
Hemsestä pääsi vuosina 1878–1960 Visbyhyn junalla. Vuodesta 1900 lähtien junalla pääsi myös Havdhemiin ja muutamaa vuotta myöhemmin Havdhemin kautta Burgsvikiin. Näilläkin osuuksilla liikenne loppui vuonna 1960. Hemse oli vuosina 1863–1970 oma kuntansa, jonka jälkeen muodostettiin Gotlannin kunta. Hemsen taajama puolestaan oli taajaväkinen yhdyskunta vuosina 1896–1958.
Hemsessä on muun muassa uimahalli, kuntosali, jäähalli, teatteri ja elokuvateatteri. Taajamassa toimii lisäksi yli 50 yhdistystä. Vuonna 1876 Atlingbohon perustettiin Gotlands folkhögskola -koulu, joka vuonna 1881 muutti Hemsehen. Nykyisin koululla on Hemsen lisäksi toimipaikka Fårösundissa.
Tosaint Ricketts

Tosaint Ricketts (s. 6. elokuuta 1987 Edmonton, Alberta, Kanada) on kanadalainen jalkapalloilija, pelipaikaltaan hyökkääjä. Hän on pelannut kotimaansa lisäksi Suomen, Romanian, Norjan, Turkin ja Israelin sarjoissa.
Tausta.
Rickettsin vanhemmat ovat syntyperältään jamaikalaisia. Lapsuudessaan hän harrasti myös koripalloa ja yleisurheilua. Jalkapalloilun hän aloitti vakavissaan 14-vuotiaana.
Ricketts opiskeli Green Bayn yliopistossa ja pelasi jalkapalloa Green Bay Phoenix -joukkueessa Yhdysvaltain NCAA-yliopistosarjassa. Hän oli joukkueen parhaita maalintekijöitä neljän kauden ajan, ja hänet valittiin kahdesti Horizon League -konferenssin tähdistöjoukkueeseen.
Seurajoukkueura.
Huhtikuussa 2009 Ricketts teki 1 + 1 -vuotisen sopimuksen suomalaisen Myllykosken Pallon kanssa harjoiteltuaan joukkueen mukana kuukauden ajan. Veikkausliiga-debyyttinsä hän teki 2. toukokuuta 2009 ottelussa Interiä vastaan ja ensimmäisen maalinsa 11. toukokuuta HJK:ta vastaan. Heinäkuussa 2009 seura ja Ricketts laittoivat täytäntöön hänen sopimuksessaan olleen option kaudesta 2010.
Kausina 2009–2010 Ricketts pelasi MyPassa kaikkiaan 40 Veikkausliigan ottelua ja teki yhdeksän maalia. Hän pelasi myös kauden 2010–2011 Eurooppa-liigan karsinnoissa, jossa hän teki viisi maalia yhtä monessa ottelussa. Kolme maaleista syntyi kolmannella karsintakierroksella Timișoaraa vastaan, mikä herätti romanialaisseuran kiinnostuksen. Rickettsin MyPa-sopimuksen päätyttyä hän siirtyikin Timișoaraan marraskuussa 2010.
Maajoukkueura.
Ricketts on pelannut myös Kanadan maajoukkueissa. Hän kuului Kanadan joukkueeseen kotimaaperällä järjestetyissä alle 20-vuotiaiden MM-kilpailuissa vuonna 2007 ja Pekingin olympialaisten esikarsintaturnauksessa vuonna 2008. A-maajoukkueen mukana hän oli ensimmäistä kertaa touko–kesäkuun vaihteessa 2009. A-maajoukkuedebyyttinsä hän teki 9. helmikuuta 2011 ystävyysottelussa Kreikkaa vastaan. Hänet valittiin Kanadan joukkueeseen vuoden 2011 Pohjois-Amerikan-, Keski-Amerikan- ja Karibian-mestaruusturnaukseen CONCACAF Gold Cupiin.
Vuoteen 2018 mennessä Ricketts on pelannut 58 miesten maaottelua ja tehnyt niissä 16 maalia.
Sirja

Sirja on alkujaan virolainen, nykyään myös Suomessa esiintyvä naisen etunimi, muunnos virolaisesta nimestä Sirje.
Suomenkielisessä kalenterissa Sirjan nimipäivä on 30. syyskuuta. Suomessa nimi Sirja on Digi- ja väestötietoviraston tietojen mukaan annettu vuoden 2019 loppuun mennessä 604 naiselle. Nimi Sirje on annettu hieman yli 470 naiselle.
Nimeä Sirja on pidetty muunnoksena virolaisesta nimestä Sirje, joka on peräisin virolaisesta kansanrunosta "Sinisirje linnukene". Etunimeksi Sirjeä ehdotti Julius Mägiste vuonna 1929., mutta Suomessa nimi Sirja oli jonkin verran käytössä jo ennen sitä.
Seagate

Seagate on NASDAQ-pörssissä noteerattu pörssiyhtiö. Yhtiö valmistaa kiintolevyjä ja tallennusmediaratkaisuja. Tällä hetkellä Seagate on maailman toiseksi suurin kiintolevyjen valmistaja. Seagaten päämaja on Scott's Valleyssä Kaliforniassa.
Seagate aloitti toimintansa levyasemavalmistajana vuonna 1979, alkujaan yrityksen nimi oli "Shugart Techologies". Yhtiön perustivat Alan Shugart ja Finis Conner. Yrityksen ensimmäinen tuote, viiden megatavun ST-506 -kovalevy, tuli markkinoille vuonna 1980. 1980-luvulla Seagate teki yhteistyötä IBM:n kanssa toimittamalla IBM XT -koneen kiintolevyjä OEM-periaatteella.
Yhtiö teki ostotarjouksen kiintolevyvalmistaja Maxtor:sta 21. joulukuuta 2005 ja kauppa saatiin päätökseen maaliskuussa 2006. Seagate on myöhemmin ottanut Maxtor-merkin uudelleen käyttöön. Kauppasumma oli 1,9 miljardia dollaria.
Vuonna 2011 Seagate osti Samsung Electronicsin kiintolevyvalmistuksen 1,4 miljardin dollarin hinnalla. Samalla Samsung sai 9,6 prosentin osuuden Seagatesta.
Seagaten liikevaihto oli 12,7 miljardia dollaria vuonna 2008. Työntekijöitä yhtiöllä on noin 54000.
Pumpulihäntäkaniini

Pumpulihäntäkaniini ("Sylvilagus floridanus") on Pohjois- ja Keski-Amerikassa elävä jäniseläin.
Tuntomerkit.
Pumpulihäntäkaniini on väriltään harmaanruskea, sen niska on ruosteenruskea ja hännänalus vaalea, Korvien pituus on 5–7 cm, ruumis 37–46 cm, häntä 4–6 cm ja takajalan nilkka 8–10 cm. Eläin painaa 900–1800 g.
Levinneisyys.
Lajin levinneisyys ulottuu Yhdysvaltain itäosista Uutta Englantia lukuun ottamatta länteen Pohjois-Dakotaan, Kansasiin, Teksasiin, Uuteen Meksikoon ja Arizonaan.
Michael Seresin

Michael Seresin (s. 17. heinäkuuta 1942 Wellington, Uusi-Seelanti) on uusiseelantilainen elokuvaaja, joka tunnetaan erityisesti 1970-luvulla alkaneesta yhteistyöstä ohjaaja Alan Parkerin kanssa. Seresin on voittanut BAFTA-palkinnon elokuvasta "Seitsemännen portaan enkeli".
Elokuvatyöskentelyn ohella Seresin toimii myös viinialalla; hän perusti Seresin Estate -yrityksen Marlboroughiin vuonna 1992.
Kovakalvo (aivot)

Kovakalvo eli dura () on uloin keskushermostoa peittävistä aivo- ja selkäydinkalvoista. Se on kaksilehtinen, sidekudoksinen paksu kalvo, joka ympäröi aivoja kiinnittyen kallon sisäpintaan, ja ulottuu myös selkäytimen ympärille. Pään vamma voi aiheuttaa verenvuodon kovakalvon sisälle (kovakalvonalainen verenvuoto eli subduraalihematooma) tai kalvon ja luun väliin (epiduraalivuoto).
Kovakalvo on tiivistä järjestäytymätöntä sidekudosta.
Vihreä linja (Tukholman metro)

Vihreä linja () on Tukholman metron ratajärjestelmä, jolla liikennöivät linjat 17 (Åkeshov–Skarpnäck), 18 (Alvik–Farsta strand) ja 19 (Hässelby strand–Hagsätra).
Vihreällä linjalla on yhteensä 49 asemaa, joista 12 on maanalaisia ja 37 maanpäällisiä asemia. Linjan pituus on yhteensä 41,5 kilometriä. Linja vihittiin käyttöön 1. lokakuuta 1950 Slussenin ja Hökarängenin välillä, jolloin se oli järjestelmän ensimmäinen osuus. Linjalla on kuusi pääteasemaa: Hässelby strand, Åkeshov ja Alvik lännessä sekä Hagsätra, Farsta strand ja Skarpnäck etelässä.
Tulevaisuus.
Tukholman metron sinisen linjan eteläinen jatke on parhaillaan rakenteilla, ja sen odotetaan avautuvan matkustajille vuonna 2030. Osana laajennusta sininen linja ottaa haltuunsa suurimman osan Hagsätran haarasta vihreältä linjalta. Haltuun otettava osuus kulkee Sockenplanin pohjoispuolelta Hagsätran päätepysäkille, kun taas Gullmarsplanin ja Sockenplanin välinen osuus suljetaan. Tämä tarkoittaa, että myös nykyiset asemat Globenissa ja Enskede gårdissa suljetaan, ja ne korvataan uudella Slakthusområdetin metroasemalla.
Rakenteilla on myös uusi 4,1 kilometrin pituinen haara, joka kulkee Odenplanista Arenastadeniin, Hagastadenin ja Södra Hagalundin asemien kautta. Uusi haara oli aiemmin nimetty keltaiseksi linjaksi, mutta toukokuussa 2023 se muutettiin vihreän linjan haaraksi.
Roslagsbananin lähijunaa on tarkoitus jatkaa uudessa tunnelissa Odenplanin kautta T-Centraleniin, jolloin molemmilta asemilta muodostuisi vaihtoyhteys vihreään linjaan.
Hietakiitäjäiset

Hietakiitäjäiset (Cicindelinae) on maakiitäjäisten (Carabidae) heimoon kuuluva petokuoriaisten alaheimo.
Alaheimon lajit erottaa muista maakiitäjäisistä muun muassa uurteettomista peitinsiivistä, joissa ei ole säännöllisiä pisterivejä. Tunnusomaisia hietakiitäjäisille on myös suuri ja voimakasleukainen pää sekä suuret verkkosilmät. Hietakiitäjäiset liikkuvat yleensä auringonpaisteessa, ja muista maakiitäjäisistä poiketen, pyrähtävät herkästi lentoon. Aikuisen kuoriaisen lailla myös hietakiitäjäisen toukka on peto. Toukka kaivaa maahan pystysuoran käytävän, josta se vaanii saalista.
Suomessa tunnetaan elävän neljä hietakiitäjäislajia. Näistä yleisin on kenttäkiitäjäinen ("Cicindela campestris"). Muita tavattuja lajeja ovat nummikiitäjäinen ("Cicindela sylvatica"), hietikkokiitäjäinen ("Cicindela hybrida") ja "Cicindela maritima".
Punainen linja (Tukholman metro)

Punainen linja () on Tukholman metron ratajärjestelmä, jolla liikennöivät linjat 13 (Norsborg–Ropsten) ja 14 (Fruängen–Mörby centrum).
Punaisella linjalla on yhteensä 36 asemaa, joista 21 on maan alla ja 15 maan päällä. Linja on 39,7 kilometriä pitkä. Se vihittiin käyttöön 5. huhtikuuta 1964 T-Centralenin ja Fruängen sekä Örnsbergin välillä. Linjalla on neljä pääteasemaa, joista Fruängen ja Norsborg ovat etelässä/lounaassa ja Ropsten sekä Mörby centrum koillisessa/pohjoisessa. Aiemmin punainen linja esitettiin metrokartoissa oranssin värisenä.
Linjaa käytti vuonna 2008 noin 425 000 matkustajaa päivässä.
HKT

Lyhenne HKT voi tarkoittaa ainakin seuraavia:
Pikkukudu

Pikkukudu ("Tragelaphus imberbis") on Afrikassa elävä nautojen alaheimon sorkkaeläinlaji.
Tuntomerkit.
Pikkukudu on siro ja solakka antilooppi, jolla on 11-15 hyvin selvää pystyä kylkijuovaa harmaanruskeassa turkissaan. Uroksella on koko selän pituudelle ulottuva harja, naarailla se on vain hartioiden alueella. Uroksen sarvet kasvavat jopa 90 sentin pituisiksi. Paino vaihtelee pikkukudulla 90–100 kiloon ja ruumiin pituus 160–175 senttimetriin. Eläimen säkäkorkeus on 95–105 senttiä ja sen hännän pituus on 30–40 senttiä.
Levinneisyys.
Pikkukudun levinneisyys ulottuu Etiopiaan, Etelä-Somaliaan, Sudanin eteläosiin, Itä-Ugandaan, koko Keniaan ja Koillis-Tansaniaan. Lajin elinympäristö on akasiasavannia, mutta se ei elä kovin avoimilla seuduilla, vaan puolikuivilla pensaikkoalueilla. Siellä turkin väristä ja juovikkuudesta on etua eläimen sulautumiseen ympäristöön. Todellisuudessa pikkukudu tarvitseekin hyvän suojavärin, sillä lajilla on runsaasti vihollisia. Aikuinen kudu sopii saaliiksi leopardille, leijonalle, hyeenalle ja hyeenakoiralle. Nuoria yksilöitä saalistavat myös servaali, karakali, paviaani ja suuret käärmeet.
Ravinto.
Pikkukudun ravintoon kuuluu pensaiden ja puiden lehdet. Mikäli vettä on tarjolla, ne käyvät juomassa säännöllisesti.
Lisääntyminen.
Naaraan kantoaika on noin 220 vuorokautta ja se synnyttää tavallisesti vain yhden poikasen.
Liki

Liki ("Kobus leche") on Afrikassa elävä vesiantilooppilaji.
Liki on siro antilooppi, jolla on pitkät kaarevat sarvet. Uros on väritykseltään tummanruskea-musta. Naaras on puolestaan ruskea-punertava. Mahanpuoli on kummallakin sukupuolella vaalea. Ruumiin pituus 130–180 cm ja eläin painaa noin 65–130 kiloa. Sen säkäkorkeus on 85–110 cm ja hännän pituus 35–45 cm.
Likin levinneisyysalue kattaa saarekemaisesti kosteikkoalueita Kaakkois-Zairessa, Angolassa, Namibiassa, Sambiassa ja Botswanassa.
Pariutumisaikaan loka-tammikuussa laumat sekoittuvat. Likin kantoaika kestää 7–8 kuukautta.
Gundi

Gundi ("Ctenodactylus gundi") on gundien eli kampavarvasrottien ("Ctenodactylidae") heimoon kuuluva jyrsijälaji, joka elää Pohjois-Afrikan kuivilla kallioalueilla.
Anatomia.
Lyhythäntäinen gundi muistuttaa marsua, sen ruumis on rakenteeltaan vankka ja noin 16–20 senttimetriä pitkä. Gundi painaa 175–195 grammaa.
Gundin hampaat kasvavat jatkuvasti. Laji on niin taitava kiipeämään, että se pääsee jopa pystysuoraa kallioseinämää ylöspäin.
Levinneisyys ja elinympäristö.
Gundia esiintyy Afrikassa ja sen levinneisyysalue ulottuu Libyasta ja Tunisiasta Algeriaan ja Marokkoon. Laji viihtyy kivisillä autiomailla. Gundit eivät kaivaudu, joten se käyttää suojapaikkanaan kallioiden aukkoja ja halkeamia.
Malena Ernman

Malena Ernman (oik. Sara Magdalena Ernman, s. 4. marraskuuta 1970 Sandviken) on ruotsalainen oopperalaulaja, äänialaltaan mezzosopraano. Hän edusti Ruotsia Moskovassa 12.–16. toukokuuta 2009 järjestetyssä Eurovision laulukilpailussa kappaleellaan "La voix". Kilpailun finaalissa Ernman sijoittui 21:nneksi 33 pisteellä. Kappale oli Ruotsin kolmas euroviisukappale, joka on päässyt kaksivaiheisessa loppukilpailussa semifinaalista finaaliin, aikaisemmat ovat Carola Häggkvist vuonna 2006 ja Charlotte Perrelli vuonna 2008.
Ernman on ollut Ruotsin kuninkaallisen musiikkiakatemian jäsen vuodesta 2006 lähtien.
Yksityiselämä.
Ernmanilla on tyttäret Greta ja Beata näyttelijä Svante Thunbergin kanssa. Hän on kirjoittanut yhdessä perheensä kanssa kirjan "Scener ur hjärtat" (suom. Sydämen asioita – Perhe ja planeetta kriisissä) perheen kamppailusta tyttärien autismi- ja ADHD-diagnoosien kanssa.
Tytär Greta Thunberg tunnetaan ilmastoaktivistina. Hänen vaikutuksestaan hänen äitinsä lopetti lentämisen 2016 ja näin kansainvälisen uransa.
Bruce Metzger

Bruce Manning Metzger (9. helmikuuta 1914 – 13. helmikuuta 2007) oli yhdysvaltalainen raamatuntutkija, joka tuli tunnetuksi varsinkin työstään Uuden testamentin parissa. Hän julkaisi useita kirjoja, teki raamatunkäännöstyötä ja pääsi British Academyn jäseneksi. Hän kuului presbyteereihin, ja hänet vihittiin presbyteeripapiksi vuonna 1939.
Metzger valmistui Lebanon Valley Collegesta, Princetonin teologisesta seminaarista ja Princetonin yliopistosta. Hän toimi myöhemmin itse Princetonin teologisen seminaarin professorina.
McLean Hospital

McLean Hospital on Massachusettsin Belmontissa sijaitseva psykiatrinen sairaala, Amerikan yhdysvalloissa.
McLean psykiatrinen sairaala perustettiin Massaschuttsin yleissairaalan erilliseksi osaksi. McLean oli Harvardin lääketieteellisen koulun ensimmäinen ja suurin psykiatrinen opetussairaala, ja ylläpitää yksityisten sairaaloiden joukosta maailman suurinta neurotieteellistä ja psykiatrista tutkimusohjelmaa. McLeanin psykiatrinen sairaala on osa voittoa tavoittelematonta Mass General Brigham -konsernia (alkuperin ja vuoteen 2019 saakka nimeltään Partners HealthCare). Konserni perustettiin 1994 Massaschusettsin yleissaraalan sekä Brigham and women’s -sairaalan ympärille.
Historia.
McLean perustettiin vuonna 1811 Charlestownin osaan, joka on nykyään osa naapuroivaa Somervilleä. Sairaalan alkuperäinen nimi oli Asylum for the Insane ja se oli ensimmäinen instituutio, joka oli organisoitu yhteistyössä tunnettujen bostonialaisten, jotka olivat huolissaan kodittomista henkisesti sairaista ihmisistä, joita "oli tulvillaan kaduilla ja teillä ympäri Bostonia". Sairaala rakennettiin Charles Bulfinchin kartanon ympärille, josta tuli sairaalan hallinnollinen rakennus. Suurin osa sairaalan rakennuksista valmistui vuoteen 1818 mennessä. Laitokselle annettiin myöhemmin nimeksi The McLean Asylum for the Insane kunnianosoitukseksi yhdelle sairaalan varhaisimmista lahjoittajista, John McLeanille, jonka lahjoitukset mahdollistivat useiden tällaisten sairaaloiden rakentamisen 1818 hintaluokan mukaan. McLeanin muotokuva on nykyään nykyisessä Administration Buildingissa muiden alkuperäisessä sairaalassa olleiden maalausten joukossa. Vuonna 1892 laitos nimettiin uudelleen McLean Hospitaliksi tunnustuksena mielen sairauksien hoidon laajemmista näkemyksistä.
Vuonna 1895 kampus muutti Waverley Oaks Hillille Belmontiin. Tämän neuvon antoi Frederick Law Olmsted, tunnettu maisema-arkkitehti. Muutto tuli välttämättömäksi Charlestownin asemakaavamuutosten vuoksi. Olmsted, joka aikanaan hoidettiin McLeanissa, kehitti terapeuttisen puistomaiseman sairaalan rakennusten ympärille, jota on siitä lähtien pidetty yllä.
1990-luvulla sairaalan kohdatessa laskun liikevaihdossa terveydenhuoltoalan muutoksissa, se teki suunnitelman myydäkseen osan tontistaan Belmontin kaupungin kehittymiselle. Tontin myynti aiheutti eripuraisuutta ja poliittista keskustelua kaupungissa 1990-luvun lopulla. Lopulta suunnitelma Olmstedin alkuperäisen avoimen tilan pelastamiseksi ja kaupungin kehittämisen sallimiseksi asumiskiinteistöjä ja kauppallisia kiinteistöjä voittivat suunnitelman pelkkien huippuasumusten kehittämisen suhteen. Sopimus saatiin päätökseen vuonna 2005 ja kehittäminen oli hyvällä mallilla vuoden lopussa.
Nykyään McLeaniä johtaa Scott L. Rauch, puheenjohtaja ja psykiatrian ylilääkäri, joka tunnetaan innovatiivisesta työstään käyttäen aivokuvausmetodeja tutkiakseen psykiatrisia toimintahäiriöitä.
McLean eroaa muista Uuden-Englannin sairaaloista yhdistäessään opetuksen, hoidon ja tutkimuksen. Suurin osa muista laitoksista keskittyy vain yhteen näistä.
Sanni Kivivuori

Alexandra ”Sanni” Mathilda Kivivuori (o.s. "Silander") on kuvitteellinen hahmo Väinö Linnan kirjoittamassa Täällä Pohjantähden alla -trilogiassa. Hän on työväen osuuskaupan hoitajan Kalle Silanderin tytär. Sanni menee naimisiin Janne Kivivuoren kanssa kirjan ensimmäisessä osassa. 
Sanni Kivivuorta kuvaillaan kirjasarjassa turhamaiseksi ja ylpeäksi.
Partners HealthCare

Partners HealthCare on yleishyödyllinen yhteisö, joka omistaa useita sairaaloita Massachusettsin osavaltiossa, etupäässä Bostonin alueella. Massachusetts General Hospital ja Brigham and Women's Hospital perusti yhteisön vuonna 1994. Partners on suurin terveydenhoidon tarjoaja Massachusettsissa ja monet sen sairaaloista ovat Harvard Medical Schoolin kanssa opetusyhteistyössä.
Nykyisiin Partners HealthCaren jäseniin kuuluu:
Pimeä saartaa meitä!

Pimeä saartaa meitä! on Tuvalun toinen julkaisu ja ensimmäinen kokopitkä albumi.
Kappaleet.
Albumin kappaleet on säveltänyt ja sovittanut Tuvalu sekä sanoittanut Annina Antinranta. Albumin on tuottanut Tuvalu.
Mitä muut ajattelevat sinusta?

Mitä muut ajattelevat sinusta? on Tuvalun vuonna 2004 julkaistu debyytti-EP.
Kappaleet.
Albumin kappaleet on säveltänyt Antti Harmainen, sanoittanut Annina Antinranta ja sovittanut Tuvalu. Albumin on tuottanut Tuvalu.
Harvard Medical School

Harvard Medical School (HMS) on yksi Harvardin yliopiston kouluista ja nykyään Yhdysvaltojen ensimmäiseksi sijoitettu lääketieteellinen koulu U.S. News and World Reportin mukaan.
HMS sijaitsee Bostonissa, Massachusettsissa. Vuonna 2006 lääketieteellisessä oli opiskelemassa 616 opiskelijaa lääketieteen lisensiaatiksi, 435 filosofian tohtoriksi ja 155 yhdistettyyn lääketieteen lisensiaatti-filosofian tohtori -tutkintoon.
Historia.
Koulu on kolmanneksi vanhin lääketieteellinen koulu Yhdysvalloissa ja sen perusti lääkäri John Warren 19. syyskuuta 1782 yhdessä Benjamin Waterhousen ja Aaron Dexterin kanssa. Ensimmäiset luennot pidettiin Harvard Hallin kellarissa ja myöhemmin Holden Chapelissa. Ensimmäinen vuosikurssi, joka koostui kahdesta opiskelijasta, valmistui vuonna 1788.
Vuonna 1810 koulu muutti Cambridgeen osoitteeseen 49 Marlborough Street, Boston. Vuodesta 1818 vuoteen 1846 koulu tunnettiin nimellä "Massachusetts Medical College of Harvard University" ja sijaitsi Mason Streetilla. Vuonna 1847 koulu sijaitsi North Grove Streetilla ja vuonna 1833 Copley Squarella. Koulu muutti nykyiseen osoitteeseensa vuonna 1906, jossa "Great White Quadrangle" perustettiin. Arkkitehtina tälle viisi rakennusta käsittävälle koululle toimi bostonilainen yritys Shepley, Rutan and Coolidge.
Yksi koulun maineikkaista tutkimuksista on "Harvard Grant Study". Se on aikuisikäisten miesten väestötutkimus, joka on jatkunut jo lähes 80 vuoden ajan. Tutkimuksessa seurataan Harvardin collegen vuosikurssien 1939–1944 miesopiskelijoita, joita on 268. Heistä yksi oli presidentti John F. Kennedy. Vertailukohtana on "The Glueck Study", jossa seurataan yli neljääsataa vastaavanikäistä ei-akateemista bostonilaista miestä. Tutkimuksen mukaan jo ihmisen lapsuudessa on tekijöitä, jotka ennustavat myöhempää terveyttä. Alkoholismilla on laajoja haittavaikutuksia ihmisen sosiaaliseen elämään. Jatkotutkimuksessa selvitetään ikääntymisen vaikutuksia aivojen toimintaan.
Opetusyhteistyökumppanit.
Opiskelijat ja tiedekunta viittaavat näihin kolmeen instituutioon usein nimellä "Harvard Trinity".
Pomon tytär

Pomon tytär () on vuonna 2003 valmistunut romanttinen komedia. 
Elokuvassa Tom Stansfield (Ashton Kutcher) työskentelee kustantamossa, jota johtaa tyrannimainen Jack Taylor (Terence Stamp). Tom on ihastunut pomonsa tyttäreen, Lisa Tayloriin (Tara Reid), jota tämän suojeleva isänsä ohjailee. Lisa kertoo Tomille olevansa kotiarestissa iltana, jolloin järjestetään juhlat, jonne hän haluaisi mennä. Tom rohkaisee Lisaa asettumaan isäänsä vastaan ja menemään juhliin arestista huolimatta. Lisa pyytää tämän jälkeen Tomin heidän talolleen, jonka takia Tom ajattelee Lisalla olevan tunteita häntä kohtaan. Oikeasti Lisa haluaa vain Tomin hoitavan asian hänen puolestaan.
Elokuvan julkaisi Dimension Films elokuussa 2003, ja se tuotti maailmanlaajuisesti 18 191 005 dollaria.
Black Winter Day

Black Winter Day on Amorphis-yhtyeen EP vuodelta 1995. Sen kappaleet ovat myös bonusmateriaalina "Tales from the Thousand Lakes" -albumin uusintapainoksessa. EP:n nimikappale on yksi Amorphiksen suosituimmista kappaleista yhtyeen fanien keskuudessa.
Children of Bodom teki kappaleesta cover version I Worship Chaos levylleen.
Huosianmaankallio

Huosianmaankallio on Vimpelin kunnassa, keskustasta noin 13 kilometrin päässä itään sijaitseva 38 hehtaarin kokoinen Natura 2000 -alue. Alueen luonto koostuu tuoreesta ja kuivasta kalkkipitoisesta lehdosta, lettokorvesta, luhtaletosta ja lettorämeestä. Huosianmaankallion kasvistoon kuuluu monia uhanalaisia sammalia ja putkilokasveja. Alueen lettosoista ja lehdoista suurin osa ei kuitenkaan ole Natura 2000 -verkoston piirissä.
Huosianmaankallion alueella sijaitsevan Kalkkikankaan luonto koostuu lehtokorvesta sekä tuoreesta ja kuivasta lehdosta. Kalkkikankaan länsiosaa on ojitettu, ja siellä on lettokorpea ja lettorämettä. Tällä alueella tavataan lukuisia harvinaisia ja uhanalaisia kasveja. Huosianmaankallion lähellä virtaa Poikkijoki, jonka läheisyydessä sijaitsee lähdevaikutteinen lettokorpi, jolla tavataan alueellisesta ja valtakunnallisestikin uhanalaisia kasveja.
Huosianmaankallion lehto ja Kalkkikankaan lehto ovat osa lehtojensuojeluohjelmaa, ja näihin alueisiin kuuluvat välittömästi myös Kuparikallio–Kalkkikangas ja Moskovankallio–Huosianmaankallio, jotka ovat osa soidensuojelun perusohjelmaa. Poikkijoen läheisyydessä sijaitsevaa osa-aluetta on ehdotettu soidensuojelun perusohjelmaan täydennykseksi. Osa Huosianmaankalliosta sekä Kalkkikankaan valtionmaa on rauhoitettu.
Alueella tavataan lintudirektiivin liitteen I linnuista pyytä.
Huosianmaankalliolla on muinaisen tuhoutuneen kalkkiuunin paikka.
Kristiina Kekäläinen

Kristiina Kekäläinen (o.s. Heikkinen) on suomalainen urheilutoimittaja. Hän on toiminut vuodesta 2005 urheilutoimittajana Yleisradion "Urheiluruutu"-ohjelmassa. Hän on ollut myös studiotoimittajana muun muassa Pekingin ja Lontoon olympialaisissa ja juontajana alppihiihdon maailmancup -lähetyksissä. Vuonna 2009 Yle aloitti uuden nettiohjelman "Urheiluagentit", jossa Kekäläinen toimii yhtenä kolmesta agentista. Kekäläinen oli mukana "Urheilukatu 2 -ohjelmassa".
Kekäläinen on ollut vuodesta 2008 saakka naimisissa TV1:n "Puoli seitsemän" -ohjelman toimittaja Mikko Kekäläisen kanssa ja he juonsivat yhdessä Rion 2016 olympialaisten kisastudiota Helsingin Pasilassa.
Kekäläinen on työskennellyt Ylessä vuodesta 2002. Helmikuussa 2020 hän siirtyi Yle Urheilun vastaavaksi tuottajaksi. Kekäläinen siirtyi tehtävään Ylen Urheilun Talviurheilun ja Urheilustudion päätuottajan paikalta, jossa hän aloitti vuonna 2018. Sitä ennen Kekäläinen toimi Yle Urheilussa toimittajana ja juontajana vuodesta 2005. Hän on koulutukseltaan filosofian maisteri.
Monochrome Factor

Monochrome Factor (モノクローム·ファクター, Monokurōmu Fakutā) on Kaili Soranon piirtämä tarina lukioikäisestä opiskelijasta Akira Nikaidosta. Akiran elämä on rentoa ja huoletonta, vailla murheita ja vastuuta, kunnes hän törmää mysteeriseen mieheen nimeltä Shirogane. Shirogane muuttaa normaalin lukiolaispojan elämän kertaheitolla; Akirasta tulee normaalin ihmisen sijaan "shin", eräänlainen henkiolento. Hänen tehtävänsä on yhdessä Shiroganen rinnalla palauttaa varjomaailman ja ihmisten maailman välinen tasapaino.
Alkuperäismangan on luonut Kaili Sorano. Ensimmäisen kerran Monochrome factor julkaistiin Mag Gardenin Japani bi-monthly manga-lehden Comic Blade Masamunessa toukokuussa 2004.
Animeversio Monochrome Factorista alkoi huhtikuussa 2008, ja loppui kesäkuussa samana vuonna kahdenkymmenenneljän jakson jälkeen. Animeversioon on lisätty shōnen-ai-teemoja, joita Kaili Soaranon alkuperäismangassa ei ollut.
Lydia Lopokova

Lidia Vasiljevna Lopokova, paronitar Keynes (; 21. lokakuuta 1892 Pietari, Venäjä – 6. kesäkuuta 1981) oli venäläinen balettitanssija. Hänet tunnetaan myös Lady Keynesinä, ekonomisti John Maynard Keynesin vaimona.
Lopokovan isä työskenteli baletissa. Tämän kaikista neljästä lapsesta tuli balettitanssijoita, ja yksi heistä, Fjodor Lopokova, toimi Mariinski-teatterin pääkoreografina vuosina 1922–1935 ja 1951–1956. 
Lydia opiskeli Pietarin Keisarillisessa balettikoulussa. Hän muutti vuonna 1910 pois Venäjältä ja liittyi Djagilevin Ballets russes -balettiryhmään ensimmäistä kertaa. Hän pysyi baletissa vain lyhyen aikaa ja lähti kesäkiertueen jälkeen Yhdysvaltoihin, jossa hän viipyi kuusi vuotta. Hän liittyi Djagilevin balettiin uudelleen vuonna 1916.
Jane Wymark

Jane Wymark (s.31. lokakuuta 1952, Lontoo, Englanti, Britannia) on englantilainen näyttelijä. Hän on näytellyt muun muassa televisiosarjoissa "Midsomerin murhat", jossa hänen roolihenkilönään on Joyce Barnaby, "Lovejoy", "Maigret" ja "Inside the Line".
Hän on näyttelijä Patrick Wymarkin tytär.
Charlotte Hatherley

Charlotte Franklin Hatherley (s. 20. kesäkuuta 1979, Lontoo) on englantilainen muusikko, kitaristi ja laulaja-lauluntekijä, joka vaikutti brittipop-yhtyeessä Ash vuosina 1997–2006. 
Hänen soolouransa alkoi hänen soittaessaan vielä Ash-yhtyeessä 2004, ja vuonna 2006 hän jätti Ash-yhtyeen lopullisesti, jotta voisi keskittyä vain soolouraansa.
Hän on Zoot Woman-yhtyeen entisen basistin, Beatrice Hatherleyn sisar.
Erich Pommer

Erich Pommer (20. heinäkuuta 1889 Hildesheim, Saksan keisarikunta – 8. toukokuuta 1966 Los Angeles, Kalifornia, Yhdysvallat) oli saksalaissyntyinen elokuvatuottaja. Hän tuotti useita Saksassa tehtyjä mykkäelokuvan klassikoita.
Pommer perusti oman tuotantoyhtiönsä, Declan, ensimmäisen maailmansodan jälkeen. Hän palkkasi useita nuoria kykyjä, kuten elokuvaohjaaja Fritz Langin ja käsikirjoittaja Carl Mayerin. Pommer tuotti Declalla impressionistisen klassikon "Tri Caligarin kabinetin". Vuonna 1922 Pommerin Decla yhdistyi Ufa-tuotantoyhtiön kanssa. Ufalla Pommer tuotti mm. F. W. Murnaun "Fantomin", "Viimeisen miehen" ja "Tartuffen", Langin "Nibelungen laulun" ja "Metropoliksen", Josef von Sternbergin "Sinisen enkelin" ja Ewald André Dupont "Varieteen".
Kun Hitler nousi valtakunnankansleriksi, Pommer jätti Ufan ja siirtyi Fox Filmsin Euroopan-osastolle, jossa hänen ensimmäinen elokuvansa oli Max Ophülsin ohjaama "Capri-linnan vanki". Foxin Sidney Kent toi Pommerin Yhdysvaltoihin 1934, mutta hän jäi työttömäksi, kun Fox ja 20th Century yhdistyivät vuotta myöhemmin. Pommer teki seuraavaksi sopimuksen kahden Alexander Kordan elokuvan tuottamisesta.
Kun Pommer oli tuottanut Kordan elokuvat, hän perusti jälleen oman tuotantoyhtiönsä "Mayflower Picturesin" yhdessä Charles Laughtonin kanssa. "Jamaica Innin rannikkorosvot" -elokuvaan (1938) Pommer löysi 18-vuotiaan Maureen O'Haran, jonka kanssa teki henkilökohtaisen seitsemän vuoden sopimuksen. Sen jälkeen kun Pommer hajotti yhtiönsä, hän myi O'Haran sopimuksen RKO Picturesille. Pommer joutui lopettamaan uransa 1940-luvun alussa huonon terveytensä takia. Yhdysvaltain hallitus palkkasi hänet kuitenkin vielä 1946 herättämään uudelleen henkiin Saksan elokuvateollisuutta sodan jälkeen. Pommer tuotti vielä muutamia elokuvia, mutta nämä eivät saaneet suurta mainetta hänen aiempien tuotantojensa tapaan.
Matkustuskielto

Matkustuskielto on pakkokeino, jossa todennäköisin syin epäiltyä henkilöä kielletään poistumasta tietyltä alueelta. Matkustuskiellossa oleva epäilty voidaan myös määrätä olemaan tiettynä aikana tavoitettavissa, ilmoittautumaan poliisille tai oleskelemaan esimerkiksi laitoksessa.
Epäilty voidaan määrätä matkustuskieltoon jos ankarin rangaistus rikoksesta on vähintään vuosi vankeutta ja on syytä epäillä, että epäilty pakenee tai jatkaa rikoksien tekemistä. Yleensä matkustuskiellon määrää poliisi mutta käräjäoikeus voi vangitsemisvaatimusta käsiteltäessään määrätä epäillyn vangitsemisen sijaan matkustuskieltoon.
Lähde.
Oikeus.fi
Valojuova-ammus

Valojuova-ammus on erityinen ammus, jonka perään sijoitettu fosfori tai magnesium palaessaan piirtää ammuttaessa sen lentorataa osoittavan valojuovan. Hehkuva aine ei jää luodista jälkeen vanaksi, vaan synnyttää suurella nopeudella liikkuessaan ihmisen silmässä vaikutelman yhtenäisestä viivasta. Valojuovaluoteja käytetään muun muassa konekivääreissä. NATOn standardeissa valojuovaluodin tunnistaa punaisesta kärjestä.
Valojuovaluoteja ei voida pitää täydellisen luotettavana apuna tähtäämisessä, sillä niiden aerodynaamiset ominaisuudet ja paino poikkeavat normaaleista patruunoista joita aseessa on. Ero korostuu erityisesti pitkillä etäisyyksillä, sillä valojuovaluoti kevenee koko ajan pyroteknisen aineen palaessa siitä pois. Vaikka tätä eroa on viime aikojen kehitystyöllä hieman kyetty kaventamaan, se on yhä olemassa.
Konetykkien valojuova-ammuksissa valojuova voi olla osa kranaatin itsetuhomekanismia, etenkin kevyissä ilmatorjuntatykeissä. Tällöin valojuovamassa loppuun palaessaan räjäyttää ohi menneen kranaatin ettei se putoaisi takaisin maahan mahdollisesti omien joukkojen niskaan.
Golden Globe 2003

Golden Globe 2003&lt;br&gt;
19. tammikuuta 2003
Paras draamaelokuva: &lt;br&gt;
Tunnit
Paras musikaali- tai komediaelokuva: &lt;br&gt;
Chicago
Paras draamasarja: &lt;br&gt;
Shield – lain varjolla
Paras musikaali- tai komediasarja: &lt;br&gt;
Jäitä hattuun
Paras minisarja tai televisioelokuva: &lt;br&gt;
The Gathering Storm 
Golden Globe 2003 oli järjestyksessään 60. Golden Globe -palkintogaala, jossa jaettiin palkintoja vuoden 2002 elokuville ja televisiosarjoille. Gaala järjestettiin Beverly Hilton -hotellissa Los Angelesissa, Kaliforniassa, Yhdysvalloissa 19. tammikuuta 2003.
Voittajat ja ehdokkaat.
Elokuvat.
Voittajat on listattu ensimmäisenä ja lihavoitu.
FC Carl Zeiss Jena

FC Carl Zeiss Jena on saksalainen jalkapalloseura, jonka kotikaupunki on Jena. Nykyinen nimi FC Carl Zeiss Jena on ollut käytössä vuodesta 1966 lähtien.
Historia.
Seura on voittanut DDR:n mestaruuden kolmesti vuosina 1963, 1968 ja 1970. Seuran historian paras saavutus on pääsy Cup-voittajien cupin finaaliin vuonna 1981. Joukkue pääsi 2. Bundesliigan ensimmäisen kerran kaudeksi 1991–1992. Joukkue pelasi kaudella 2006–2007 2. Bundesliigassa, mutta putosi heti. Kaudella 2008–2009 se pääsi Saksan cupin puolivälieriin, jossa sen kaatoi FC Schalke 04.
Metro Station

Metro Station oli vuonna 2006 perustettu pop/rock-yhtye Los Angelesista. He saavuttivat suuren suosion MySpace-sivustolta. Metro Stationilla oli levytyssopimus Columbia Recordsin kanssa. Vuonna 2007 debyyttialbumi "Metro Station" myi 87 000 kappaletta. Metro Station on kiertänyt maailmaa mm. Panic at the Discon, Good Charlotten ja Boys Like Girlsin kanssa. Yhtyeen laulaja-kitaristit Trace Cyrus ja Mason Musso ovat Disney-tähtien Miley Cyruksen ja Mitchel Musson isoveljiä.
Metro Station esiintyi Helsingin Nosturissa 17. ja 18. kesäkuuta 2009.
Historia.
Yhtye sai alkunsa, kun Trace Cyrus tutustui nykyiseen yhtyeen jäseneen Mason Mussoon heidän vanhempiensa ehdotuksesta. Trace tunsi jo ennestään siskonsa sarjassa (Hannah Montana) näyttelevän Mitchel Musson. Sarja oli myös syy Tracen ja Masonin perheiden muuttoon Kaliforniaan. 
Eräänä päivänä Miley antoi Tracelle Masonin CD:n ja hän rakastui tämän musiikkiin, he alkoivat viettää aikaa yhdessä ja juttelivat musiikista. Pian Trace meni Masonille kylään ja he tekivät ensimmäisen yhteisen kappaleensa.
Yhtyeen tunnetuimmat kappaleet ovat "Shake it", "Seventeen Forever", "Tell Me What To Do", "Control", "California", "Kelsey", "Wish We Were Older", "Now That We're Done" ja "Disco".
Vuoden 2009 lopussa yhtyeen rumpali (Anthony Improgo) ja basisti (Blake Healy) jättivät yhtyeen. Yhtye vietti hiljaiseloa koko 2010 alkuvuoden, jatkaen vain kahden perustajajäsenen voimin. Trace Cyrus julkaisi 25.3.2010 Twitterissä virallisen tiedon siitä, ettei yhtyettä enää ollut olemassa. Hän kiitti kaikkia faneja tuesta, ja lupasi jatkavansa musiikin tekemistä itsenäisesti. Mason Musso jatkoi musiikki-uraansa Metro Station-nimellä ilman yhtyeen toista perustajajäsentä vuoteen 2014 asti. 
Elokuussa 2014 Metro Station julkaisi uuden musiikkivideon, Love &amp; War, jossa oli mukana myös yhtyeeseen palannut Trace Cyrus. Vuonna 2015 yhtye julkaisi toisen albuminsa Savior.
Toisen levynsä ja vuosien 2014-2016 kiertueidensa jälkeen yhtye ilmoitti tekevänsä uutta akustista levyä. Kuitenkin vuonna 2017 yhtye ilmoitti ettei jatka enää.
Carl Mayer

Carl Mayer (20. marraskuuta 1894 Graz, Itävalta-Unkari – 1. heinäkuuta 1944 Lontoo, Yhdistynyt kuningaskunta) oli itävaltalainen elokuvakäsikirjoittaja.
Mayer aloitti elokuvauransa tekemällä käsikirjoituksen tšekkiläisen runoilijan Hans Janowitzin kanssa. Mayer ja Janowitz olivat ystävystyneet ensimmäisen maailmansodan aikana. He jakoivat pasifistisen maailmankatsomuksen. He työstivät käsikirjoitusta, joka osoittaisi heidän mielipiteensä. Mayer ja Janowitzin yhteistyöstä syntyi "Tri Caligarin kabinetti". Tuottaja Erich Pommer ja elokuvaohjaaja Fritz Lang, jonka piti alun perin ohjata elokuva, muokkasivat käsikirjoitusta hieman. Muutosten ansiosta elokuvasta tuli suosittu, mutta Mayer ja Janowitz eivät pitäneet muutoksista, sillä heidän mielestä se pilasi alkuperäisen idean.
Mayer ei jättänyt elokuvauraansa pettymyksestä huolimatta. Hän kirjoitti 1920-luvun alussa elokuvien sarjan, jotka käsittelivät yhteiskunnassa katoavia ihmiskohtaloita. Sarjan päätti F. W. Murnaun ohjaama "Viimeinen mies". Murnau oli jo aiemmin ohjannut Mayerin elokuvia, mutta "Viimeisen miehen" jälkeen heidän yhteistyönsä alkoi uudestaan. Seuraavaksi Mayer käsikirjoitti Murnaulle Molièren samannimiseen näytelmään perustuvan elokuvan "Tartuffe". Murnau lähti pian tämän jälkeen Yhdysvaltoihin, mutta Mayer päätti jäädä Saksaan, vaikka sai tarjouksia myös Yhdysvalloista. Mayer käsikirjoitti silti Murnaun Hollywood-elokuvan "Auringonnousu".
"Auringonnousun" jälkeen Mayerin ura lähti laskuun, eikä hän jatkossa tehnyt enää yhtä paljon käsikirjoituksia. Juutalainen Mayer jätti Saksan 1930-luvun alussa, kun kansallissosialistinen puolue nousi valtaan. Hän jatkoi uraansa Ranskassa ja Yhdistyneessä kuningaskunnassa, jossa hän toimi pääasiassa elokuvatuotantojen neuvonantajana, vaikka kirjoitti myös muutamia elokuvia.
Mayer kuoli syopään Lontoossa vuonna 1944.
Nassarius

Nassarius on meressä elävien kotiloiden suku. Näiden kotiloiden kuoria on käytetty koruina kymmeniä tuhansia vuosia sitten. Nykyisin niitä pidetään joskus meriakvaarioissa. Sukuun kuuluu kaikkiaan yli 40 lajia.
"Nassarius"-suvun kotilot kasvavat korkeintaan 2,5 cm pitkiksi. Niitä tavataan kaikkien valtamerten rannikkovesillä.
"Nassarius"-kotiloilla on pitkä siiviläputki, jonka avulla ne ottavat ravintoa. Ne viettävät ison osan ajasta hautautuneena hiekkaan niin että vain siiviläputki nousee pintaan. Ne syövät hajoavaa eloperäistä ainesta eli detritusta.
Yleisimmin akvaarioissa pidetyt lajit ovat "Nassarius distortus" ja "Nassarius vibex". Näitä on kuitenkin on vaikea erottaa joistakin muista lajeista.
Taapelointi

Taapelointi tai murteessa tapulointi on samanlaisen sahatavaran järjestämistä samoihin pinoihin, taapeleihin tai tapuleihin. Taapeloinnilla varmistetaan sahatavaran asianmukainen kuivuminen. Taapelointi tehdään yleensä käsin, mutta vaikkapa traktorista on apua esimerkiksi taapelin siirtämisessä. Taapelointi onkin monien päivittäinen rutiinityötehtävä esimerkiksi sahoilla.
Nykyään taapeloinnin on sahoilla syrjäyttänyt koneellinen kuivaus. Taapelointia käyttävät enää omaa raaka-ainetta sahaavat yksityiset. 
Taapelin kokoaminen.
Taapeloinnissa tuore, määrämittaiseksi sahattu puuaines ladotaan päällekkäin niin, että kerrosten väliin tulee puutavaran toisistaan erillään pitävä rimoitus. Rako mahdollistaa ilman kiertämisen kuivumisprosessin aikana. Valmiin taapelin päälle rakennetaan vielä katos, jotta sadevesi ei pääse kastelemaan kuivumassa olevaa puuta. Sahojen lautataapelit saattoivat olla parhaimmillaan useiden metrien korkuisia.
Taapeli kootaan seuraavasti: aluksi maahan laitetaan pariton määrä alustoja, useimmiten EURO- tai FIN-lavoja. Niiden päälle laitetaan muutama rima tai vastaava puukappale pystysuoraan, joiden päälle aletaan koota vaakasuoraan pinottavaa sahatavaraa, esimerkiksi lautoja tai lankkuja tasaisin, sentin tai kahden välein koko alustan leveydeltä niin, että esimerkiksi laudassa mahdollisesti oleva kuorikohta tulisi alaspäin. Sahatavara täytyy pinota siten, että koko taapelin painopiste olisi mahdollisimman lähellä keskimmäisen alustan keskikohtaa, jotta taapelia mahdollisesti siirrettäessä se ei keikahtaisi kummallekaan puolelle.
Kun ensimmäinen kerros on saatu valmiiksi, laitetaan niiden päälle pystysuoraan taas tasaisin välein rimoja tai vastaavia puukappaleita, jotta eri kerrosten väliin jää ”hengitysrako”. Riittävän väljästi rakennetussa taapelissa puutavara kuivuu hyvin ja se näyttää muutenkin siistiltä. Sen jälkeen pinotaan samaa sahatavaraa samalla menetelmällä uusi kerros. Taapelin voi tehdä aina niin korkeaksi kuin itse yltää.
Olof Enckell

Olof Wilhelm Toussaint Enckell (12. maaliskuuta 1900 Kurkijoki – 11. kesäkuuta 1989 Kauniainen) oli suomenruotsalainen kirjailija ja kirjallisuudentutkija. Enckell toimi Helsingin yliopiston ruotsinkielisen kirjallisuuden professorina vuosina 1950–1967.
Ura.
Enckell työskenteli Helsingin yliopiston kirjastossa ja "Hufvudstadsbladetin" toimittajana. Hän suoritti maisterintutkintonsa vuonna 1923 ja väitteli tohtoriksi 1958 toimiessaan jo professorina.
Enckell oli suomenruotsalaisen modernismin tutkija. Hänen tuotantoonsa sisältyy niin romaaneja, matkakirjoja kuin tutkielmiakin. Enckellin esikoisteos oli "Ett klosteräventyr", joka ilmestyi vuonna 1930. Tutkielmissaan hän käsitteli muun muassa Elmer Diktoniusta ("Den unge Diktonius", 1946), Edith Södergrania (1949, 1959) ja Hagar Olssonia ("Den unga Hagar Olsson", 1949). Jääkäriliikkeen vaiheita tarkasteleva "Jägarnas historia" () ilmestyi 1943. Enckell harrasti nuorempana hyönteisten keräystä.
Yksityiselämä.
Enckellin vanhemmat olivat professori Karl Enckell (1853–1937) ja Vesta Charlotta Edgren (1871–1947), veljiä taas kirjailija ja taidemaalari Rabbe Enckell, taidemaalari Torger Enckell ja dipl.ins, tehtaanjohtaja Jarl Enckell. Hänen puolisonsa vuosina 1924–1930 oli kirjailija ja nukketeatteritaiteilija Monica Ehrström-Enckell, joka myöhemmin tunnettiin nimellä Mona Leo. Hänen toinen puolisonsa vuodesta 1933 oli Dagmar (”Daggi”) o.s. Thesleff, Wilhelm Thesleffin ja Harriet Dippellin tytär. Näytelmäkirjailija Milja Sarkola on Olof Enckellin tyttärentytär.